ང་ཚོས་ལོ་ལྔ་བཅུའི་ནང་དབུ་མའི་ལམ་གཞིར་བཞག་པའི་ཐོག་ནས་མིང་དོན་མཚུངས་པའི་རང་སྐྱོང་ཇི་ལྟར་ཐོབ་ཐུབ་བམ་ཞེས་པའི་ཐོག་ལ་འབད་བརྩོན་བྱེད་རྒྱུ་རེད།དེ་དང་མཉམ་དུ་ལོ་ལྔ་བཅུའི་འཆར་གཞི་དགོས་ཀྱི་འདུག་ཅེས་བརྗོད་དུས་བཙན་བྱོལ་ནང་ལོ་ལྔ་བཅུ་གནས་དགོས་པ་དང་གནས་དགོས་ངེས་ཡིན་པ་བཤད་ཀྱི་མེད།གནས་དགོས་བྱུང་ན་ལོ་ལྔ་བཅུའི་འཆར་གཞི་དགོས་ཀྱི་རེད།ལྔ་དང་ལྔ་བཅུའི་འཆར་སྣང་ཐོག་བཀའ་ཤག་ནང་ལ་བཀའ་བསྡུར་རིམ་པ་གནང་སྟེ།ལོ་ལྔ་དང་ལྔ་བཅུ་ཞེས་འཆར་གཞི་རིམ་པར་བརྟིང་ནས་ཕྱི་རྒྱལ་ཡུལ་གྲུ་ཁག་ལ་ཡོད་པ་དང་།བོད་པའི་གྲོགས་པོ་རྙིང་པ་དང་།རྒྱབ་སྐྱོར་གནང་མཁན།དེ་བཞིན་སྤྱི་ཚོགས་ནང་གི་གནད་ཡོད་མི་སྣ་ཚང་མ་ས་ཆ་གཅིག་ལ་འཛོམས་ཏེ་ལོ་ལྔ་དང་ལོ་ལྔ་བཅུའི་ནང་ཚུད་ལ་གང་གནང་དགོས་ཀྱི་ཡོད་མིན་ཐད་ཚོགས་འདུ་ཞིག་བསྐོང་དགོས་ཀྱི་འདུག་ཅེས་ཕྱི་ལོ༢༠༡༧ཟླ་༡༠ནང་ཚོགས་འདུ་བསྐོང་བ་རེད།